*KÚPNA ZMLUVA*

*uzavretá podľa § 588 a nasl. Občianskeho zákonníka*

*medzi*

***Predávajúci****:*

***Alojz Novák,*** *rod. Novák*

*narodený: 13.10.1950*

*rodné číslo: 501013/184*

*trvale bytom: Kobyly 1 , 086 22 Kľušov*

*štátna príslušnosť: Slovenská republika*

*(ďalej len „****predávajúci****")*

**a**

***Kupujúci****:*

***Obec Kobyly***

*Sídlo: Kobyly 57, 086 22 Kľušov*

*IČO:  00 322 130*

*DIČ: 2020623165*

*v zastúpení:        Ing. Jozef Šoltys - starosta obce   
 (ďalej len „****kupujúci****")*

*(ďalej spolu predávajúci a kupujúci len „****zmluvné strany****“)*

***I.***

***Predmet zmluvy***

1. Predmetom tejto zmluvy je odplatný prevod vlastníckych práv k nehnuteľnostiam uvedeným v ods. 4. tohto článku tejto zmluvy označeným ako *predmet kúpy.* Predmetom tejto zmluvy je záväzok predávajúceho previesť predmet kúpy na kupujúceho a záväzok kupujúceho zaplatiť za predmet kúpy dohodnutú kúpnu cenu za podmienok dohodnutých v tejto zmluve.
2. Predávajúci je výlučným vlastníkom nehnuteľností nachádzajúcich sa **v katastrálnom území Kobyly, obec Kobyly, okres Bardejov,** zapísaných v katastri nehnuteľností Okresného úradu Bardejov, katastrálny odbor, a to:
3. **na liste vlastníctva číslo 130 - parcela registra C KN parcelné číslo 541 vodná plocha o výmere 105 m2,** vlastníctvo zapísané na predávajúceho v časti B pod poradovým číslom 1 v podiele 1/1, teda v celosti,
4. **na liste vlastníctva číslo 1670 - parcela registra C KN parcelné číslo 746/86 orná pôda o výmere 2957 m2,** vlastníctvo zapísané na predávajúceho v časti B pod poradovým číslom 2 v podiele 1/1, teda v celosti,
5. **na liste vlastníctva číslo 1670** - **parcela registra C KN parcelné číslo 752/20 ostatná plocha o výmere 5 m2**, vlastníctvo zapísané na predávajúceho v časti B pod poradovým číslom 2 v podiele 1/1, teda v celosti,
6. **na liste vlastníctva číslo 1670** - **parcela registra C KN parcelné číslo 752/22 ostatná plocha o výmere 10 m2**, vlastníctvo zapísané na predávajúceho v časti B pod poradovým číslom 2 v podiele 1/1, teda v celosti,
7. **na liste vlastníctva číslo 1670)** - **parcela registra C KN parcelné číslo 746/100 orná pôda o výmere 82 m2**, vlastníctvo zapísané na predávajúceho v časti B pod poradovým číslom 2 v podiele 1/1, teda v celosti.

***II.***

# *Kúpna cena a splatnosť kúpnej ceny*

1. Predávajúci a kupujúci sa dohodli, že kúpna cena za predmet kúpy uvedený v čl. I., ods. 4., tejto zmluvy je vo výške **1,00 EUR (slovom: jedno euro)**.
2. Predávajúci a kupujúci prehlasujú, že kúpna cena uvedená v ods. 1. tejto zmluvy bola vyplatená v hotovosti pri podpise tejto zmluvy, ktorú skutočnosť zmluvné strany potvrdzujú svojimi podpismi na tejto zmluve.
3. Zmluvné strany prehlasujú a svojimi podpismi na tejto kúpnej zmluve potvrdzujú, že s kúpnou cenou, spôsobom a lehotou jej zaplatenia v celom rozsahu a bez výhrad súhlasia.

***III.***

***Vyhlásenia zmluvných strán, právne záruky***

1. Predávajúci oboznámil kupujúceho s právnym a vecným stavom prevádzaných nehnuteľností.
2. Predávajúci vyhlasuje, že v čase podpisu tejto zmluvy:
3. na prevádzaných nehnuteľnostiach neviaznu žiadne dlhy, prevádzané nehnuteľnosti nie sú zaťažené žiadnymi ťarchami, ktoré by neboli uvedené v tejto zmluve, žiadnymi bremenami ani vadami, ani žiadnymi právami tretích osôb;
4. vo vzťahu k prevádzaným nehnuteľnostiam neprebiehajú žiadne súdne, reštitučné, exekučné, ani iné konania, ktoré by neboli uvedené v tejto zmluvy a obmedzovali by jeho dispozičné právo;
5. k prevádzaným nehnuteľnostiam neboli zriadené žiadne predkupné práva, zabezpečovacie prevody práv, opcie, iné zmluvy o budúcej zmluve, nájomné alebo podnájomné zmluvy, iné práva užívania, nebol podaný žiaden návrh na vklad, návrh alebo podnet na záznam alebo poznámku, ktoré by neboli uvedené v tejto zmluve;
6. nie sú proti predávajúcemu vedené súdne ani exekučné konania ani takéto konania nehrozia;
7. vlastnícke právo k nehnuteľnostiam a výkon všetkých práv s tým súvisiacich, najmä právo nehnuteľnosti užívať a prevádzať nie je obmedzené žiadnym zmluvným vzťahom, dohodou alebo jednostranným vyhlásením voči tretej osobe, či už v ústnej  alebo písomnej forme;
8. neuzavrel zmluvu o prevode vlastníctva ani inú zmluvu ohľadne prevodu alebo zaťaženia predmetných nehnuteľností s inou osobou, nezamlčal žiadne informácie, ktoré by mohli mať vplyv na plnenie z tejto zmluvy.

***IV.***

***Osobitné náležitosti***

1. Zmluvné strany berú na vedomie, že parcely, ktoré sú predmetom kúpy slúžia v súlade s rozhodnutím Obce Kobyly a v súlade s Geometrickým plánom č. 36494429-40/2020 ako prístupová cesta k novovytvoreným parcelám určeným na individuálnu bytovú výstavbu (ďalej len „stavebné parcely“).
2. Kupujúci sa bude spolupodieľať na zabezpečení stavebných úprav týkajúcich sa stavebného spevnenia povrchu parciel, ktoré sú predmetom tejto zmluvy a zároveň budú slúžiť ako prístupová cesta k stavebným parcelám za účelom premávky motorovými vozidlami všetkého druhu tak, aby toto spevnenie malo trvalý charakter.
3. Kupujúci zabezpečí kamenivo a konečnú úpravu parciel C KN 341/2 a C KN 541, ktoré budú slúžiť ako prístupová cesta k stavebným parcelám.
4. Kupujúci sa zaväzuje, že zabezpečí konečnú úpravu a pokládku asfaltu na parcele C KN 746/86, ktorá bude slúžiť ako prístupová cesta do termínu realizácie 70 % zástavby prípadne 50 % kolaudácii zástavby na stavebných parcelách.
5. Kupujúci sa zaväzuje, že zabezpečí verejné osvetlenie prístupovej cesty k stavebným parcelám.

***V.***

***Nadobudnutie vlastníctva***

1. Účastníci tejto zmluvy súhlasia, aby Okresný úrad Bardejov, katastrálny odbor zapísal vklad vlastníckeho práva do katastra nehnuteľností na základe tejto zmluvy.
2. Zmluvné strany sa dohodli, že návrh na vklad vlastníckeho práva v prospech kupujúceho na základe tejto zmluvy podajú v termíne najneskôr do štrnástich pracovných dní odo dňa podpísania tejto zmluvy. Náklady na zápis vkladu vlastníckeho práva do katastra nehnuteľností bude znášať kupujúci.
3. Zmluvné strany berú na vedomie, že vlastnícke právo kupujúceho k predmetu kúpy a  právne účinky vkladu do katastra nehnuteľností vzniknú na základe právoplatného rozhodnutia Okresného úradu Bardejov, katastrálny odbor o jeho povolení.
4. Zmluvné strany sa zaväzujú navzájom si poskytnúť súčinnosť potrebnú pre povolenie vkladu vlastníckeho práva do katastra nehnuteľností k predmetu kúpy na základe tejto zmluvy.
5. Ak Okresný úrad Bardejov, katastrálny odbor vklad vlastníckeho práva podľa tejto zmluvy nepovolí a návrh zamietne, alebo ak vyzve účastníkov tejto zmluvy na odstránenie nedostatkov podania, sú zmluvné strany povinné vo vzájomnej súčinnosti vykonať všetko preto, aby došlo k odstráneniu dôvodov zamietnutia návrhu na vklad a aby bol bez zbytočného odkladu podaný nový návrh na vklad vlastníckeho práva bez vád alebo odstrániť nedostatky podania, prípadne sa zaväzujú uzatvoriť dodatok k tejto zmluve, alebo novú zmluvu, ktorou prípadné prekážky v konaní odstránia. Ak Okresný úrad Bardejov, katastrálny odbor rozhodne napriek tomu o zamietnutí vkladu, sú zmluvné strany povinné vrátiť si navzájom všetky plnenia, ktoré na základe tejto zmluvy od seba prijali a to do troch pracovných dní odo dňa doručenia oznámenia o zamietnutí vkladu zmluvným stranám.
6. Zmluvné strany si svojimi podpismi na tejto zmluve udeľujú vzájomný súhlas so spracovaním svojich osobných údajov uvedených v tejto zmluve, a to na účel spísania tejto zmluvy, jej evidovania, predloženia príslušným orgánom a inštitúciám, ktoré budú na jej základe rozhodovať alebo overovať jej údaje.

***VI.***

***Záverečné ustanovenia***

1. Práva a povinnosti v tejto zmluve neupravené sa riadia príslušnými ustanoveniami zákona č. 40/1964 Zb. Občiansky zákonník, Zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) a inými právnymi predpismi platnými na území Slovenskej republiky.
2. Zmluva je platná a účinná jej podpísaním a vecnoprávne účinky nadobúda povolením vkladu vlastníckeho práva v katastri nehnuteľností Okresného úradu Bardejov, katastrálny odbor v prospech kupujúceho.
3. Zmluvné strany týmto vyhlasujú, že sa v plnom rozsahu oboznámili s obsahom tejto zmluvy, plne mu porozumeli, ich prejavy vôle pri jej podpisovaní sú slobodné a vážne a zmluvu nepodpísali v tiesni ani pod nátlakom. Zmluva je vyhotovená v štyroch rovnopisoch s povahou originálu, z ktorých dva budú predložené Okresnému úradu Bardejov, katastrálny odbor na povolenie vkladu vlastníckych práv v katastri nehnuteľností, po jednom vyhotovení je kúpna zmluva určená každej zo zmluvných strán.
4. Zmluvné strany si zmluvu riadne prečítali, jej obsahu bez výhrad porozumeli a na znak súhlasu s jej obsahom ju vlastnoručne podpísali.

*V Kobylách, dňa .........................................*

***Predávajúci: Kupujúci:***

*.......................................................... ..........................................................*